Aso Radio

Category:Articles using infobox radio station
Aso Radio (93.5 FM) jẹ́ ọ̀kan lára àwọn ilé-iṣẹ́ rédíò ilẹ̀ Nàìjíríà, tó fìdí kalẹ̀ sí Abuja. Ìjọpa àpapọ̀ ló sì ń darí rẹ̀, ìyẹn Federal Capital Territory. Wọ́n dá ilé-iṣẹ́ rédíò yìí sílẹ̀ ní ọdún 1997, ẹni tó ṣagbátẹrù rẹ̀ ni Rtd. Brigadier eneral Jeremiah Timbut Useni, tó fìgbà kan jẹ́ mínísítà Abuja, nígbà náà. Studio àti ẹ̀rọ ìgbéròyìn-sáfẹ́fẹ́ wà ní orí-òkè Katampe, pẹ̀lú àtúngbéjáde rẹ̀ ní Karshi, Abaji, àti Bwari.

Ní ọjọ́ 19, oṣù karùn-ún, ọdún 1999, Rtd. General Mamman T. Kontagora, tó jẹ́ mínísítà Federal Capital Territory fi àṣẹ sílẹ̀ láti ṣí ilé-iṣẹ́ ìgbéròyìn-sáfẹ́fẹ́ náà, tí ó sì bẹ̀rẹ̀ iṣẹ́ ní pẹrẹu. Wọ́n kéde ìkànni ẹ̀rọ amóhùnmáwòrán kan, tí wọ́n pe orúkọ rẹ̀ ní Aso TV ní ọdún 2008, àmọ́ kò bẹ̀rẹ̀ iṣẹ́ títí wọ ọdún 2012.

Lákòókò tí ilé-iṣẹ́ náà jẹ́ ti ìjọba, Aso TV máa ń rówó látàri ìpolówó.

 Àwọn ìtọ́kasí